**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 4. jūlijā Nr. 16**

(protokols Nr. 2, 14. p.)

**Par Madonas novada pašvaldības iekšējā normatīvā akta Nr. 4 “Madonas novada Varakļānu apvienības pārvaldes nolikums” izdošanu**

Ar Madonas novada pašvaldības (turpmāk – Pašvaldība) domes lēmums Nr. 4 (prot. Nr. 2, 13. p.) ir izveidota Pašvaldības iestāde Madonas novada Varakļānu apvienības pārvalde.

Valsts pārvaldes iekārtas likuma 28. pants nosaka, ka atvasinātas publiskas personas orgāns, izveidojot pastarpinātās pārvaldes iestādi, izdod iestādes nolikumu.

Lai nodrošinātu Pašvaldības un Madonas novada Varakļānu apvienības pārvaldes darbības atbilstību Valsts pārvaldes iekārtas likumam, ir jāizdod Madonas novada Varakļānu apvienības pārvaldes nolikums.

Pašvaldību likuma 10. panta pirmā daļas 8. punkts nosaka, ka tikai domes kompetencē ir izdot pašvaldības institūciju nolikumus.

Pamatojoties uz Pašvaldību likuma 10. panta pirmās daļas 8. punktu, **atklāti balsojot: PAR – 18** (Agris Lungevičs, Aigars Šķēls, Guntis Klikučs, Sandis Kalniņš, Gunārs Ikaunieks, Valda Kļaviņa, Rūdolfs Medenis, Gatis Teilis, Aivis Mitenieks, Māris Justs, Dace Ozoliņa, Andris Dombrovskis, Jānis Erels, Artūrs Čačka, Egils Bērziņš, Zigfrīds Gora, Aivis Masaļskis, Artūrs Grandāns), **PRET – NAV, ATTURAS – NAV,** Madonas novada pašvaldības dome **NOLEMJ:**

* 1. Izdot Madonas novada pašvaldības iekšējo normatīvo akta Nr. 4 “Madonas novada Varakļānu apvienības pārvaldes nolikums”.
  2. Pašvaldības izpilddirektoru noteikt par atbildīgo amatpersonu šī lēmuma izpildei.

*Pielikumā: Madonas novada Varakļānu apvienības pārvaldes nolikums.*

Domes priekšsēdētājs A. Lungevičs

*G. Kvanta 28080771*